gl en gl gl es gl en gl gl gl gl gl gl gl de es gl es gl gl gl gl gl es gl en en gl gl es gl en fr en
Esta fin de semana de reconquista con moita auga e choripáns, deixounos tamén a posibilidade de asistir o domingo a representación do espectáculo cómico e teatral Polvorones no teatro García Barbón. Nel un público, non moi numeroso pero entregado, participou dun espectáculo desenfadado e terriblemente divertido.
Polvorones presentouse na escena cun elenco integramente feminino e unha representación baseada en pequenas escenas cun formato semellante ós sketchs. As historias estaban fiadas polas diferentes aventuras e desventuras dun grupo de amigas (in)fieis. A proposta aliméntase directamente doutros estilos como o Stand up comedy, o monólogo clásico ou o teatro de improvisación, polo que xera un produto dinámico onde o público pode participar.
O escenario responde a ese principio de dinamicidade e componse de elementos móbiles intercambiables que xeran a impresión dun crebacabezas adaptable a cada situación. A simpleza do elemento escénico esixe tamén un traballo extra por parte do discurso e das actrices que o souberon salvar con solvencia.
A comicidade do texto baséase nas confrontacións entre as personaxes e principalmente nos seus ataques de impulsividade. Aínda que non se renuncia ó humor máis clásico, desenfadado ou castizo a obra integra elementos de humor máis intelixente como os conflitos lingüísticos e fonéticos ou os dobres sentidos. Consegue manter unha estabilidade que fai que todos os sucesos sexan divertidos e estean ben combinados.
A actuación do elenco é sensacional. Vese a complicidade entre elas que xorde de moitos bolos do mesmo espectáculo en combinación coa credibilidade que achegan as súas personaxes. Tamén é ineludible sinalar que a comedia esixe unha naturalidade e un perfil que fai que non sexa un eido apto para todos os profesionais, neste caso estas mulleres aproban con nota.
Non podo finalizar esta análise sen mencionar a brillante actuación da viguesa Jazmín Abuín. A actriz, que esta vez xogaba na casa, achega nesta obra unha personaxe con moitísimos matices e que protagoniza un momento de improvisación moi destacado e probablemente co que o público vigués máis gozou.
En resumo, ‘Polvorones’ é un espectáculo que garante rir a esgalla grazas ó traballazo de elenco e texto. Unha obra que elimina as súas limitacións grazas a un ritmo frenético e o dinamismo en escena. Comedia con C maiúsculo.
(Este texto publicouse integramente na revista A Movida o 9 de abril de 2018)
Soy un párrafo. Haz clic aquí para agregar tu propio texto y edítame. Es muy sencillo.
Use tab to navigate through the menu items.
Se non queres perder ningunha das novas publicacións.